Stephen Ward

Stephen Robert Ward (født 1985) er en irsk fotballspiller som spiller for Walsall FC.

Han har tidligere spilt for irske Bohemian FC og Wolverhampton. Han var også en del av Irlands tropp under EM i fotball 2012. Ward ankom Wolves i 2007 har, siden opprykket til Premier League i 2009, vært en fast del av førstelaget enten som venstreback, venstrekant eller i angrep.

 Klubbkarriere 
Ward begynte sin fotballkarriere hos Bohemian FC sommeren 2003, hvor han scoret to mål i debuten i FAI Cup i august samme år. Han scoret jevnt med seriemål og skapte interesse fra større klubber i England. Frem til slutten av 2006-sesongen hadde han scoret over 25 seriemål på litt over 90 kamper.

 Wolverhampton 
Ward ble hentet til Wolverhampton Wanderers FC på prøvespill mot slutten av 2006 og lyktes i den grad at han i januar 2007 ble tilbudt en kontrakt på to og et halvt år.Wolves.co.uk – Ward Ready To Sign    (Publisert 15. januar 2007, besøkt 31. mai 2012) Ward fikk en positiv start i Football League Championship og scoret tre mål på de seks første kampene for Wolves, noe som gjorde at han ble tildelt Championship Player of the Month Award for februar 2007.BBC.co.uk – Wolves star earns February honour (Publisert 4. mars 2007, besøkt 31. mai 2012) Han spilte alle de resterende kampene ut sesongen for Wolves, og spilte også playoffkampene, som klubben tapte sammenlagt mot rivalen West Bromwich Albion FC.

I begynnelsen av 2007/2008-sesongen ble Ward flyttet ned til venstrekanten for å erstatte en langtidsskadet Matt Jarvis, og i mars 2008 ble han selv rammet av jumper's knee, som satte ham ut av spill i fire måneder og dermed resten av sesongen.Birmingham Mail – Football: Ward glad at lucky escape. (Av Paul Berry. Publisert 8. mars 2008, besøkt 31. mai 2012) Tre kamper ut i 2008/2009-sesongen ble Ward nok en gang tildelt ny posisjon, men denne gangen ned til venstreback for å erstatte en kneskadet George Elokobi. Til tross for at Wolves gikk til anskaffelse av en ny venstreback i Matt Hill, ble Ward likevel foretrukket i posisjonen, og hjalp klubben til opprykk til Premier League.  

Den påfølgende 2009/2010-sesongen startet med Ward på venstreback, men en bruskskade satte ham ut av spill resten av høstsesongen. Da han returnerte i desember spilte han over 22 seriekamper og bidro til at klubben klarte å unngå nedrykk ved slutten av sesongen. I 2010/2011-sesongen ble Ward brukt i flere posisjoner, enten som venstreback, venstrekant eller i angrep. Hans første mål i Premier League kom da han som spiss scoret kampens eneste mål i bortekampen mot Liverpool FC på Anfield den 29. desember 2010.BBC.co.uk – Mick McCarthy praises Wolves' match-winner Stephen Ward (Publisert 30. desember 2010, besøkt 31. mai 2012) Resten av sesongen bidro han til at klubben klarte å berge plassen og unngå nedrykk.

2011/2012-sesongen startet med at Ward ble matchvinner i den første kampen mot Blackburn Rovers FCWolves.co.uk – Match Report: Blackburn vs Wolves 2011  (Besøkt 31. mai 2012), men fra september 2011 til februar 2012 vant Wolves kun fire kamper og befant seg i bunnsjiktet på tabellen. Manager Mick McCarthy ble deretter sparket og erstattet av hans assistent Terry Connor, men hverken Connor eller Ward som visekaptein, klarte å forhindre nedrykk ved slutten av sesongen. Ward skrev for øvrig under på en tre og et halvt års kontrakt i november 2011.Wolves.co.uk – A New Deal For Wardy  (Publisert 12. november 2011, besøkt 31. mai 2012)

 Brighton & Hove Albion 
Etter at Wolves rykket ned til Football League One (tredje nivå) i 2013 var Ward en av flere spillere som ble tilgjengelig for overgang av klubbens nye manager Kenny Jackett.Wolves.co.uk – Four Players Transfer Listed    (Publisert 24. juni 2013, besøkt 17. august 2014) Den 16. august 2013 ble Ward lånt ut til Brighton & Hove Albion FC for hele 2013/2014-sesongen,BBC.com – Stephen Ward joins Brighton as Gordon Greer signs new deal (Publisert 16. august 2013, besøkt 17. august 2014) hvor han fikk 44 seriekamper og bidro til at klubben endte på en playoffplass. 

 Burnley 
Den 15. august 2014 meldte Ward overgang fra Wolverhampton til den nyopprykkede klubben Burnley FC i Premier League, hvor han skrev under på en treårskontrakt.BBC.com – Stephen Ward: Burnley sign long-serving Wolves defender (Publisert 15. august 2014, besøkt 17. august 2014)

 Landslagskarriere 
Ward fikk sin landslagsdebut for  i Nations Cup borte mot  den 24. mai 2011, en kamp som endte 5–0 og hvor Ward tegnet seg på scoringslisten med ett mål.BBC.co.uk – Rep of Ireland 5-0 N Ireland (Publisert 24. mai 2011, besøkt 31. mai 2012) Han spilte deretter i flere kvalifiseringskamper til EM 2012, og scoret et mål i playoffkampen mot  som gjorde at Irland ble kvalifisert til EM i fotball 2012.RTE.ie – Ireland qualify for Euro 2012 (Av Glenn Mason. Publisert 15. november 2011, besøkt 31. mai 2012) Han ble så tatt ut i EM-troppen i Polen og Ukraina av landslagstrener Giovanni TrapattoniFAI.ie – EURO 2012 squad named (Publisert 7. mai 2012, besøkt 31. mai 2012), hvor Irland ble trukket i gruppe C sammen med ,  og .

Han ble tatt ut i s EM-tropp til EM i Frankrike 2016.Her er alle EM-troppene

 Meritter 
Wolverhampton Wanderers
 Football League Championship (1): 2008/2009

 Referanser 

 Eksterne lenker 


Kategori:Irske fotballspillere
Kategori:Spillere i Fotball-EM 2012
Kategori:Spillere i Fotball-EM 2016
Kategori:Fotballspillere for Bohemian FC
Kategori:Fotballspillere for Wolverhampton Wanderers FC
Kategori:Fotballspillere for Brighton & Hove Albion FC
Kategori:Fotballspillere for Burnley FC
Kategori:Fotballspillere for Stoke City FC
Kategori:Fotballspillere for Ipswich Town FC
Kategori:Fotballspillere for Walsall FC
Kategori:Personer fra Dublin